Σοφία του Μομφερράτου

Η Σοφία του Μομφερράτου (γνωστή και ως Σοφία Παλαιολογίνα), ήταν Βυζαντινή Αυτοκράτειρα, σύζυγος του Ιωάννη Η΄ Παλαιολόγου.

Βιογραφία
Η Σοφία ήταν κόρη του Θεόδωρου Β΄ του Μομφερράτου, και της δεύτερης συζύγου του, της Ιωάννας του Μπαρ. Μέσω τού πατέρα της, η Σοφία ήταν μέλος της δυναστείας των Παλαιολόγων.
Στις 19 Ιανουαρίου 1421 η Σοφία παντρεύτηκε τον Ιωάννη (Η΄) Παλαιολόγο. Ήταν ο μεγαλύτερος επιζών γιος του (3ου εξαδέλφου της) Μανουήλ Β΄ και της Ελένης Δραγάση. Ο Γεώργιος Σφραντζής καταγράφει την τέλεση τού γάμου στην εκκλησία της Αγίας Σοφίας. Sphrantzes, ch. 6; translated in Marios Philippides, The Fall of the Byzantine Empire: A Chronicle by George Sphrantzes, 1401-1477 (Amherst: University of Massachusetts, 1980), σελ. 24

Παρόλο που η Σοφία ήταν ιδιαίτερα ευσεβής, θεωρήθηκε μη ελκυστική. Ο Μιχαήλ Δούκας την είχε περιγράψει ως «Σαρακοστή από μπροστά και Πάσχα από πίσω» Michael Doukas, Historia Bizantina, chap. XX Vasiliev, A.A., History of the Byzantine Empire, 324-1453 (1958), σελ. 588. Ο Ιωάννης (Η΄), μη ικανοποιημένος στο γάμο του, έκανε πολλές προσπάθειες για να την αποφύγει· ως αποτέλεσμα η Σοφία ζούσε στην Κωνσταντινούπολη, απομονωμένη από τον σύζυγό της.

Στις 21 Ιουλίου 1425 ο Μανουήλ Β΄ απεβίωσε και ο Ιωάννης Η΄ έγινε Αυτοκράτορας. Η Σοφία έγινε Αυτοκράτειρα στη θέση τής πεθεράς της. Ωστόσο, ο Γεώργιος Σφραντζής καταγράφει ότι, τον Αύγουστο του 1426, η Σοφία εγκατέλειψε την Κωνσταντινούπολη, και επέστρεψε στην πατρίδα της. Σχεδόν έναν χρόνο μετά, ο Ιωάννης Η΄ νυμφεύτηκε για 2η φορά, με τη Μαρία της Τραπεζούντας Sphrantzes, ch. 14; translated in Philippides, The Fall of the Byzantine Empire, σελ. 30. Η Σοφία δεν ξαναπαντρεύτηκε ποτέ, και απεβίωσε οκτώ χρόνια αργότερα.

Οικογένεια
Παντρεύτηκε το 1421 τον (γιο του 3ου εξαδέλφου της) Ιωάννη Η΄ Παλαιολόγο Αυτοκράτορα των Ρωμαίων. Δεν απέκτησαν απογόνους.

Πρόγονοι

Παραπομπές

Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 15ου αιώνα
Σοφια